Un **argumento *ad nauseam***, ou ***argumentum ad nauseam***, é unha falacia na que unha afirmación é reiteradamente prolongada por unha ou máis persoas. A apelación a este argumento implica que unha das partes incita a unha discusión superflua para escapar de razoamentos que non se poden contrarrestar, reiterando aspectos previamente comentados, explicados ou desmentidos.

Termo
-----

A expresión *ad nauseam* é unha locución latina empregada para describir un debate que se prolonga até que unha das partes o abandona por cansazo; a frase alude a algo que continúa até chegar —en sentido figurado— ao punto de producir náuseas. Por exemplo, "Este asunto foi discutido *ad nauseam*": significa que se discutiu tanto que polo menos unha das partes xa se fartou.

Funcionamento
-------------

É un mecanismo común para reforzar lendas urbanas ou teorías conspirativas, repetindo afirmacións verdadeiras ou falsas até que se asentan como parte das crenzas dun individuo ou sociedade, converténdoas en "verdades incontestables".

A súa estrutura funciona do seguinte xeito:

* A afirma B.
* B repítese constantemente na conversa.
* Polo tanto, B acaba converténdose en verdadeira.

  

Esta falacia provén da falsa crenza de que se alguén se enfada ou dedica tantas enerxías á repetición dunha mensaxe, é porque debe ser máis veraz que a doutro que non se molesta ou pode refutala. 

### Uso en política

Estudos dos anos 70 afirman que a repetición dunha afirmación pode xerar falsos recordos.

Isto pódese observar no debate político, no que o uso desta técnica está presente nos parlamentos de todos os estados democráticos, no que, sumado á reiteración anterior e á negación da discusión, fai que a falsa crenza sexa socialmente aceptada como «verdadeira» sen ningunha análise crítica por parte do individuo xa que a reiteración desa falsidade na súa contorna fai que o individuo a acepte co suposto de que non existe posibilidade de anular esa crenza. Como advertencia contra isto, a cita atribuída ao ideólogo nazi Joseph Goebbels é usada a miúdo: *"Unha mentira repetida con suficiente frecuencia eventualmente convírtese na verdade"* ou *"unha mentira repetida mil veces convértese en verdade".*

Notas
-----

1. ↑  Kuran, Timur (1997). *Leben in Lüge: Präferenzverfälschungen und ihre gesellschaftlichen Folgen* (en alemán). Mohr Siebeck. p. 462. ISBN 978-316-146-424-9.
2. 1 2  Schleichert, Hubert (2001). *Wie man mit Fundamentalisten diskutiert, ohne den Verstand zu verlieren* (en alemán). C.H.Beck. p. 196. ISBN 978-340-642-144-0.
3. ↑  Ehrlich, Eugene (1985). *Amo, Amas, Amat and More* (en inglés). Nueva York: Harper & Row, Publishers.
4. ↑  Francisco José, Sánchez (2010). "Paralogismos y sofismas del discurso político español. La falacia en un corpus de debates parlamentarios" (33): 271–290. ISSN 0210-8178.
5. ↑  "Making up History: False Memories of Fake News Stories". *web.archive.org (abstract arquivado en Wayback Machine)* (en inglés). Archived from the original on 31-12-2016. Consultado o 06-06-2022.
6. ↑  "Cómo los mentirosos crean una ilusión de verdad y cómo evitar caer en su trampa". *BBC News Mundo* (en castelán). Consultado o 2022-06-06.
7. ↑  Trula, Esther Miguel (2019-12-02). "Goebbels tenía razón: la ilusión de verdad explica por qué una mentira repetida nos acaba pareciendo verdad". *Magnet* (en castelán). Consultado o 2022-06-06.

Véxase tamén
------------

* Lista de prexuízos cognitivos
* Argumento ad baculum
* Argumentum ad populum - Falacia de apelación á popularidade
* Efecto arrastre
* Falacia
* Lista de falacias
* Sealioning